Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu varoittaa -
Iranin ydinsopimuksen olevan jopa pahempi, -
mitä hän oli alkujaan pelännyt.
Israelin entinen pääministeri Olmert, -
jota odottaa kuuden vuoden vankeustuomio korruptiosta, -
todettiin aamulla syylliseksi myös erilliseen korruptiotapaukseen.
Pääministeri Netanjahu tuomitsi kabinettitapaamisessa -
Iranin ydinsopimusrungon, josta kansainväliset tahot -
P5+1-maiden edustuksella ovat käyneet neuvotteluja.
Maat ovat USA, Venäjä, Kiina, Ranska, Iso-Britannia ja Saksa.
Netanjahu varoitti sopimuksen olevan jopa pelättyä pahempi.
Netanjahu varoitti myös, -
että Iranin liittolaisten eteneminen Jemenissä ja muissa arabimaissa -
on osoitus Iranin määrätietoisesta Lähi-idän valloituksesta, -
kun se samalla etenee myös kohti ydinasekykyä.
Ilmaisen syvän huolemme syntyvästä Iran-sopimuksesta.
Se näyttää olevan pahimpien pelkojemme mukainen -
ja jopa pahempi.
Samanaikaisesti neuvottelujen kanssa -
Iranin liittolaiset valloittavat laajoja alueita Jemenissä, -
ja ne pyrkivät saamaan haltuunsa strategisen Bab-el-Mandebin salmen.
Se vaikuttaisi merenkulkuun ja öljytoimituksiin.
Israel on vastustanut voimakkaasti ydinneuvotteluja.
Se pelkää, että samalla kun Iranilta poistetaan pakotteita, -
sen annetaan säilyttää ydinaseen val- mistukseen tarvittava infrastruktuuri.
Tulevien päivien aikana mahdollisesti solmittava sopimus -
on nähdäkseni erittäin huono, ei vain Israelille, vaan koko maailmalle.
USA:n kaikki liittolaiset Lähi-idässä vetoavat USA:han, -
ettei se solmisi tätä sopimusta, joka saattaa laukaista -
kilpavarustelun ydinvoimasta. Luulen, että nyt on aika odottaa.
Takarajan vuoksi ei pitäisi taipua.
On mahdollista solmia paljon parempi sopimus myöhemmin.
P5+1-maat ja Iran ovat yrittäneet päästä neuvottelujen umpikujasta.
Länsidiplomaatit varoittavat silti, että alustavan sopimuksen -
saavuttaminen huomiseen takarajaan mennessä saattaa jälleen kariutua.
Iso-Britannian ulkoasiainministeri Hammond sanoi, -
että ydinaseen mahdollisuus on vietävä Iranilta, ilman kompromisseja.
Hän huomautti kuitenkin uskovansa, -
että sopimukseen päästään takarajaan mennessä.
Olemme täällä, koska uskomme, että sopimus on mahdollinen.
On kaikkien kannalta hyvä, että sopimus syntyy, -
mutta sen on vietävä Iranilta kyky ydinpommiin.
Asiassa ei ole varaa kompromisseihin.
Jos aiomme saada sopimuksen aikaiseksi lähituntien aikana, -
Iranin on vedettävä syvään henkeä ja tehtävä vaikeita päätöksiä.
Toivon lähituntien tuottavan tulosta.
Saksan ulkoministeri Steinmeier varoitti, -
että panokset ydinneuvotteluissa ovat hyvin korkeat.
Steinmeier sanoi, -
että neuvotteluilmapiiri on ollut toistaiseksi erittäin hyvä, -
mutta neuvottelujen lopputulos riippuu osapuolten kyvystä -
kaventaa erimielisyyksiä seuraavien tuntien aikana.
Tähän asti on sujunut oikein hyvin.
Tilanne voi muuttua ratkaisemat- tomien erimielisyyksien takia, -
mutta olemme lähempänä muutaman tunnin kuluttua.
Panokset ovat korkeat tällaisissa neuvotteluissa, -
kun emme ole vastuussa ainoastaan itsellemme, vaan kaikille muillekin.
En voi sulkea pois sitä, että saatamme vielä törmätä kriiseihin neuvotteluissa.
Tilanne on jälleen kiristynyt Lähi-idässä Iranin taustavaikutuksella.
Jemenin vakaus horjuu, kun huthikapinalliset -
taistelevat syrjäyttääkseen Jemenin presidentin Mansourin, -
joka on paennut Saudi-Arabiaan turvapaikanhakuun.
Saudi-Arabia teki yllätysväliintulon: -
Sunnimuslimijoukot hyökkäsivät Iranin liittolaisia hutheja vastaan -
pyrkien estämään näiden etenemisen.
Saudi-johtoinen hyökkäys alkoi viime viikolla, -
ja se kiihdytti merkittävästi Jemenin kriisiä.
Iran tukee avoimesti shiiamuslimi-hutheja. Iran tuomitsi -
saudien yllätyshyökkäyksen ja vaati operaation välitöntä keskeyttämistä.
Sunnijohtoinen Arabiliitto on antanut -
täyden tukensa saudien johtamalle Jemenin-operaatiolle.
Egyptin ulkoministeri sanoi Arabiliiton tapaamisessa, -
että Egypti on tarvittaessa valmis maasotaan Jemenissä.
Oli velvollisuutemme vastata presidentti Mansourin pyyntöön.
Egypti on ilmoittanut, -
että se antaa poliittisen ja sotilaallisen tukensa Jemenille.
Egypti osallistuu koalitioon -
tarvittaessa myös ilmaiskuin sekä meri- ja maajoukoilla.
Näin pidämme kiinni Egyptin historiallisesta velvollisuudesta -
suojella arabien turvallisuutta Lähi-idässä.
Myös YK on tuominnut Iranin liitto- laisten, shiiamuslimi-huthien toimet, -
kun ne yrittävät kaataa lännen tukeman presidentin.
Jaan tämän syvän huolen. Olen toistuvasti tuominnut -
huthien ja entisen presidentin Salehin pyrkimykset -
horjuttaa poliittisia sopimuksia sotilaallisella voimalla.
Panen merkille, että sotilasoperaatioon on ryhdytty -
Jemenin suvereenin ja laillisen johtajan, presidentti Hadin pyynnöstä.
Sitten Israelin sisäisiin asioihin.
Israelin entinen pääministeri Olmert, -
jota odottaa jo 6 vuoden vankeustuomio korruptiosta, -
todettiin tänä aamuna syylliseksi -
laittomien maksujen vastaanotta- miseen amerikkalaisliikemieheltä.
Jerusalemin alueoikeuden päätös -
kumosi Olmertille vuonna 2012 annetun vapauttavan tuomion.
Olmert johti Israelia vuosina 2006-2009.
Oikeus totesi hänen hyväksyneen rahakirjeitä amerikkalaisliikemieheltä,-
joka pyrki edistämään intressejään Israelissa.
Olmert tuomittiin petoksesta ja luottamuksen rikkomisesta -
oikeuden saatua uusia todisteita hänen entiseltä avustajaltaan.
Olmertin asianajaja kertoi, -
että he olivat pettyneitä oikeuden päätökseen.
Olemme pettyneitä, koska syytteet olivat vain prosessioikeudellisia.
Päätös harmittaa.
Olemme pahoillamme Olmertin puolesta.
Israelin valtionsyyttäjä Uri Korb sanoi, että oikeudenmukaisuus voitti viimein.
Oikeus totesi tänään yksimielisesti, -
että Olmert oli ottanut vastaan rahalahjoituksia, -
kuten aiemminkin oli todettu. Hänen käytöksensä -
on rikkonut etiikkaa ja moraalia ja siten myös kansalaisten luottamuksen.
Korruptiosyytteiden takia Olmert ilmoitti -
vuonna 2008 eroavansa pääministerin paikalta.
Hänen rauhanpyrkimyksensä palestiinalaisten kanssa katkesivat.
Hän hoiti pääministerin tehtävää vuoteen 2009 asti, -
jolloin uusi hallitus pääministeri Netanjahun johdolla nousi valtaan.
Toukokuussa 2014 Olmert sai kuuden vuoden vankeustuomion -
hyväksyttyään noin 160 000 dollaria lahjuksia kiinteistökaupoista, -
joita hän teki toimiessaan Jerusalemin pormestarina.
Olmert on valittanut syytteestä Israelin korkeimpaan oikeuteen.
Hän kiistää syyllisyytensä kummassakin tapauksessa.
Myös tämänpäiväisestä päätöksestä valitettaneen korkeimpaan oikeuteen.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman